钦定古今图书集成/明伦汇编/氏族典/第312卷 > 程松
## 钦定古今图书集成/明伦汇编/氏族典/第312卷 > 程松

按《宋史程松传》：“松字冬老，池州青阳人。登进士第，调
湖州长兴尉。章森吴曦使北，松为傔从。庆元中，韩𠈁
胄用事，时松知钱塘县，谄事曦，以结𠈁胄，除干办行
在诸军审计司，守太府寺丞。未阅旬，迁监察御史，擢
右正言，除同知枢密院事。自宰邑至执政，财四年。开
禧元年，以资政殿大学士知成都府、四川制置使。𠈁”
胄决议开边，命松为宣抚使，兴元都统制吴曦副之。
曦诛，诏落职，降三官、筠州居住。再除顺昌军节度副
使，澧州安置。又责果州团练副使，宾州安置，死宾州。